b"\n_START_ARTICLE_\nDinar emas Kelantan\n_START_SECTION_\nPelancaran 2010\n_START_PARAGRAPH_\nPada 14 Ogos 2010, Menteri Besar Kelantan , Datuk Nik Abdul Aziz Nik Mat berharap Kelantan menjadi negeri pertama mempelopori penggunaan emas dan perak sebagai mata wang syariah emas dinar dan perak dirham. Harapannya agar semua urus niaga, termasuk membayar gaji kakitangan kerajaan negeri menggunakan dinar emas.\n_START_SECTION_\nKontroversi\n_START_PARAGRAPH_\nMenteri Perdagangan Antarabangsa dan Industri Datuk Seri Mustapa Mohamed menyatakan dinar emas Kelantan melanggar peraturan Bank Negara Malaysia jika dijadikan mata wang . Bidang tugas kerajaan Pusat dan kerajaan negeri berbeza. 1,000 peniaga di Kota Bharu dilaporkan akan menggunakan dinar emas dan dirham perak dalam transaksi perniagaan mereka. 'Mata wang' ini dikeluarkan oleh anak syarikat Perbadanan Menteri Besar Kelantan (PMBK), Kelantan Golden Trade._NEWLINE_Pengerusi Jawatankuasa Perancangan Ekonomi, Kewangan dan Kebajikan Negeri, Datuk Husam Musa menyangkal dinar emas adalah mata wang . Ia hanyalah sebahagian daripada sistem barter iaitu sistem pertukaran barang yang lebih Islamik. Sistem mata wang konvensional tidak Islamik kerana mudah dimanipulasi dan terjebak dengan riba._NEWLINE_Pada 15 Ogos 2010, Presiden MCA Datuk Seri Dr Chua Soi Lek mempertikaikan perdagangan dinar emas yang akan dilaksanakan kerajaan PAS di Kelantan. Kiranya PAS menguasai kerajaan Pusat selepas Pilihan raya umum ke-13, sekutunya DAP tentunya bersedia menerima mata wang baru ini yang diperkenalkan oleh parti Islam itu. Pelabur akan khuatir andainya PAS menjadi parti pemerintah dan menggunakannya dengan negara lain. Masihkah Malaysia dianggap sebagai negara perdagangan."